Man se lyk in noorde van Pta gevindFoto: SAPD, Facebook ŉ Man se liggaam is Dinsdag in Wonderboom-Suid in Pretoria gevind. Konst. Mandlakayise Zwane, woordvoerder van die polisie, het gesê lede van die gemeenskap het omstreeks 11:40 op die man se liggaam afgekom en die polisie ontbied. Volgens Zwane was die oorledene ŉ wit man, vermoedelik tussen die ouderdom van 45 en 50 jaar. Hy het ŉ groen baadjie, wit T-hemp en rooi broek aangehad. “Daar was geen sigbare wonde of beserings aan die liggaam nie,” het Zwane gesê. “ŉ Geregtelike doodsondersoek word gedoen aangesien vuilspel nie vermoed word nie. ŉ Nadoodse ondersoek sal egter die oorsaak van dood bepaal.” Die man se identiteit is nog nie vasgestel nie. Zwane het gesê lede van die gemeenskap word versoek om die Wonderboompoort-polisiestasie te kontak indien hulle ŉ naasbestaande vermis of iemand ken wat by die bogenoemde beskrywing pas. Ao. Johannes Kubayi kan by 071 637 1010 of 012 335 2818 gekontak word.